text: Vanligt hevur altíð verið, at einkultir leikarar frá øðrum feløgum hava roynt seg í TB eina tíð. Hetta árið er onki undantak í so máta. Munurin er tó tann, at enn fleiri enn vanligt eru komnir til felagið í ár, og at nakrir teirra eru rættuliga ungir, er spennandi fyri framtíðar TB liðið. Nakrir hvalbingar komu til felagið í fjør til dømis, og onkur nýggjur er komin til felagið í ár afturat. Umframt styrkin úr Hvalba, eru tríggir komnir úr FC Suðuroy. Uttan iva er tað nýggju og sera góðu karmarnar, sum draga og lokka, men tað er als ikki óhugsandi, at TB, sum fremsta felag í oynni, hevur eitthvørt serligt yvir sær. Ein so sterkur felagskapur, sum harafturat arbeiðir knallhart, fyri framhaldandi at mennast, er sannuliga lokkandi.
  Úr hvalba hevur TB mangan fingið sera góðan styrk, og aftur í ár teljast nakrir dugnaligir hvalbingar millum TB leikararnar. Michael Bertholdsen er tann nýggjasti í røðini, men hann spældi eisini í TB afturi í 2007. Hinir báðir hvalbingarnir, ið umboða TB í ár, eru beiggjarnar, Rúni og Jón Thomsen. Teir spældu eisini við TB í seinnu hálvu í fjør. Rúni var annars á fyrsta sinni TB leikari í 2003, og í fjør valdi hann so aftur at royna seg fyri aldursforsetan. Niðanfyri síggja vit teir tríggjar hvalbingarnar avmyndaðar.
text: #000001
text: Tilgongd av unglingum úr FC Suðuroy
text: #000003
text: Ikki minni enn tríggir ungir leikarar frá grannunum fyri sunnan, hava í ár valt at royna seg í TB. Leikararnar eru allir ungir, og hava tí ikki so øðiligt av royndum. Men tær kunnu teir fáa í ár, við at venja og spæla í landsins bestu kørmum, hjá TB. Royndasti leikarin av hesum trimum, er Tóki Brattalíð, ið faktiskt hevur 20 ára føðingardag í dag. Tillukku Tóki, og vælkomin til felagið. Tóki er álopsinnaður miðvallari, ið eisini kann spæla í álopinum, og hann er so herliga útfordrandi. Hann er kvikur, og hevur eitt gott skot. Hetta eru dygdir, ið higartil hava vunnið honum 15 dystir í Effodeildini, og í TB hevur hann longu útmerkað seg til venjing, og venur, at kalla fast, við Effodeildarhópinum.
text: #000004
text: John er málverji, men hevur eisini spælt sum útileikari í FC Suðuroy. Hann er tó frægastur í málinum, og venur hann dúgliga og hart, so er framtíðin honum veruliga bjørt. Hann hevur fortreytirnar, til at blíva ein rættuligur styrkur í framtíðini, og tí er tað serliga gleðiligt, at vit aftur fáa kapping um málmanspostin í felagnum. John tekur kappingina upp við 16 ára gamla Boas Nitschke, sum eisini er eitt spennandi málmanstalent. Tað er lítil ivi í, at halda hesir málverjarnir á fram, við miðvísari venjing, so skal tað vera sera løgið, um ikki teir, í minsta lagi, sleppa á besta liðið.
  Teir tríggir unglingarnir, ið komnir eru frá FC Suðuroy eru avmyndaðir niðanfyri.
text: #000006